cyanic-selkie/wikianc huggingface dataset:
Gösta Bohman
Bo Gösta Bohman (* 15. Januar 1911 in Stockholm; † 12. August 1997 in Stockholm) weer en sweedschen Politiker. He weer vun 1970 bit 1981 de Parteivörsitter vun Moderata Samlingspartiet un vun 1958 bit 1991 Liddmaat vun’n Rieksdag. Vun 1976 bit 1981 harr he dat Amt vun’n swedischen Finanzminister.
Utbilln
Bohman hett de Volksschool besöcht un is na’n Afsluss 1932 Reserveoffizeer worrn. Veer Johr later hett he sien Examen as Jurist an de Universität Stockholm afleggt. He hett denn 1936 bit 1939 sien Deensttiet an’t Amtsgericht härardsrätten vun Södra Roslagen fardig maakt un is dorna as Leutnant to’n Wehrdeenst intogen worrn. Na’n Tweeten Weltkrieg is he Direkter vun de Hannelskamer vun Stockholm (Stockholms handelskammare) worrn, bit he 1970 to’n Vörsitter vun Moderata samlingspartiet (vörher Rechtspartei) wählt worrn is.
Politische Loopbahn
1958 keem Gösta Bohman in de tweetw Kamer vun de Stadt Stockholm un later ok in de erste Kamer. 1961-63 weer he Vörsitter vun de Stockholmer Rechtspartei un twee Johr later de eerste Viezvörsitter in’n Stüerutschuss vun’n Rieksdag. Na dat katastrophale Wahlresultat vun sien Partei 1970 hett he den Posten vun’n Parteivörsitter vun sien Vörgänger Yngve Homberg övernahmen.
Den Machtwessel in de swedischen Politik hett Bohman 1976 henkregen. He beschreev dat as den schönsten Ogenblick vun sien Leven. Tosamen mit Thorbjörn Fälldin un Ola Ullsten hett he de eerste nich sozialdemokraatsche Regeren siet mehr as veertig Johren in Sweden billt. He sülvst kreeg dat Amt vun’n Finanzminister. Ok in denafolgen Dreeparteienregeren weer he wieter Finanzminister, bit de Koalitschoon 1981 vörtietig uteneen fallen is. In’t glieke Johr is he as Parteivörsitter torüchpeddt. Sien Nafolger is Ulf Adelsohn worrn. Bohman hett in de Johren dorna sien politischen Memoiren schreven un is 1991 ut’n Rieksdag utscheedt.
Rätoromaansch
Rätoromaansch, oder wieter, de Rätoromaanschen Spraken sünd, man dor warrt mank de Forschers üm streden, en Grupp vun Romaansche Spraken un Dialekten, de noch in en paar Dalen in de Alpen in de Swiez (dor unner den Naam Bündnerromaansch, in'e Umgangssprake Romaansch oder Rumantsch) un in Italien (dor unner de Naams Ladiensche Sprake un Furlaansche Sprake) snackt weert. Se hefft sik ut dat Vulgärlatien vun de vörmolige röömsche Provinz Raetien utwickelt un hefft veel öllerhaftige Egenorden beholen, vunwegen dat de Dalen wiet af liggen doot.
Siet 1982 gifft dat ene Rätoromaansche Standardspraak ünner de Naam Rumantsch Grischun. Se worr in'n Opdrag vun de Lia Rumantscha maakt vun den Spraakwetenschopper Heinrich Schmid ut Zürich un baseert op de dree wichtigsten rätoromaanschen Dialekten vun de Swiez: Ünnerengadiensch (Vallader), Surmeirsch (Surmiran) un Surselvsch (Sursilvan).
Kommun Eidsberg
De Kommun Eidsberg is ene Gemeend in dat Amt Østfold in Norwegen. Se hett 10.267 Inwahners (Stand 2006) op en Rebeet vun 235,0 km². De Sitt vun de Verwalten is in Mysen. De Kommun bruukt offiziell de Schrievnorm Bokmål för dat Norweegsche.
De Kommun grenzt an Askim, Trøgstad, Marker, Rakkestad, Skiptvet un Aurskog-Høland.
Demografie
2004 weren 6,4 % vun de Inwahners buten Norwegen boren.
Emery County
Emery County is en Kreis (County) in’n US-Bundsstaat Utah. He hett 10.976 Inwahners (Stand Zensus 2010) op en Rebeet vun 11.531 km². De Sitt vun de Verwalten is in Castle Dale.
Historie
De Kreis is an’n 12. Februar 1880 grünnt worrn.
Demografie
Vun de 10.860 Inwahners bi’n Zensus vun 2000 harrn 4.660 Minschen Arbeit. Dat Inkamen je Kopp vun de hele Inwahnertall weer 14.243 US-Dollar. 5.037 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 696 Minschen maakt. 11,36 % vun de Inwahners leven 2000 ünner de Inkamensgrenz to de Armoot.
Iron County (Utah)
Iron County is en Kreis (County) in’n US-Bundsstaat Utah. He hett 46.163 Inwahners (Stand Zensus 2010) op en Rebeet vun 8.542 km². De Sitt vun de Verwalten is in Parowan.
Historie
De Kreis is an’n 31. Januar 1850 grünnt worrn.
Demografie
Vun de 33.779 Inwahners bi’n Zensus vun 2000 harrn 16.374 Minschen Arbeit. Dat Inkamen je Kopp vun de hele Inwahnertall weer 13.568 US-Dollar. 14.457 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 3.877 Minschen maakt. 18,85 % vun de Inwahners leven 2000 ünner de Inkamensgrenz to de Armoot.
Vun de Vöröllern her sünd 93,00 % vun de Minschen Witte, 0,35 % Swarte, 0,74 % stammt ut Asien un 0,27 % vun de Eilannen in’n Pazifik. 2,18 % sünd Nakamen vun Indianers. 1,78 % hebbt sik sülven to noch annere Gruppen torekent. 1,67 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 4,09 % vun de Lüüd ansehn.
Kommun Eidskog
De Kommun Eidskog is ene Gemeend in dat Amt Hedmark in Norwegen. Se hett 6.453 Inwahners (Stand 2006) op en Rebeet vun 641,0 km². De Sitt vun de Verwalten is in Skotterud. De Kommun bruukt offiziell de Schrievnorm Bokmål för dat Norweegsche.
De Kommun grenzt in’n Noorden an Kongsvinger un Sør-Odal, in’n Westen an Aurskog-Høland un Nes.
Demografie
2004 weren 4,5 % vun de Inwahners buten Norwegen boren.
Thelarche
De Thelarche (ooltgr. vun thele för „Bostwort“; un arche för „Anfang“) betekent den Anfang vun’t Entwickeln vun de Bost bi de Deerns. Oorsaak för’t Bostentwickeln, de langsom, na un na vör sik geiht, is de Östrogen-Spegel, de anstiegen deit. De Tietpunkt vun de Thelarche liggt tomeist noch vör den Anfang vun de egentliche Pubertät. Faken is mit den Begreep aver ok nich de nipp un naue Tietpunkt meent, man de eerste Tietduer oder Schuuv vun de hele Entwicklung.
Physiologie
In Länner, de weertschoplich goot entwickelt sünd, also bi Deerns de gesund opwasst un jümmer noog to Eten hebbt, fangt de Eierstöck hüütigendaags in’t Öller vun acht bit negen Johren an langsom jümmer mehr Östrogenen in’t Blood aftogeven. Dat is verbunnen mit en Anstiegen vun de Gonadotropinkunzentratschoon in’t Blood. Dat Anstiegen vun de Geslechtshormonen lööst den Anfang vun’t Bostentwickeln ut, jüst so as dat Riepen vun de Beermudder un de Scheed. Ok dat Utbilln vun de tyypsche Liefform vun de Fronslüüd un ok dat Stüern vun’n Menstruatschoonszyklus löpt över de Östrogenen.
Op de annern Siet warrt in de Nevenneren vun de Deerns ok Androgenen produzeert, dat dat Wassdom vun’n Lief in de Hööch as ok dat Utbilln vun de Schaamhoor anregen doot (Pubarche). Se sünd later ok för’t Wassdom vun de Asselhoor verantwoortlich un mööglicherwies ok för Liefhoor an annere Steden.
Chris Witty
Christine „Chris“ Diane Witty (* 23. Juni 1975 in West Allis, Wisconsin) is en US-amerikaansch Iesflinklöperin.
Bi de Olympisch Winterspelen 1998 wunn se över 1000 Meter de Sülvermedaille un över 1500 Meter de Bronzemedaille. Bi de Olympisch Winterspelen 2002 kreeg se denn de Goldmedaille för hör Sieg in dat 1000-Meter-Rennen. Bi de Winterspelen 2006 weer se Fahnendräger för de USA, en Titelverteidigung gelung hör aber nich.
Besttieden
Chris Witty is ok en bannig good Radrennfohrerin. Se harr sück vörnommen, bi de Olympisch Spelen 2004 in Athen, as eerst US-amerikaansch Athletin bi Winter- as ok Sömmerspelen en Goldmedaille to winnen, wat denn aber doch nich klappt hett. Se harr as Radfohrerin aber all an dat Enkeldtietfohren bi de Olympisch Spelen 2000 deelnommen un dor Platz 5 beleggt.
Wichita (Volk)
thumb|En Lager vun de Wichita Indianer üm 1904 rüm De Wichita sünd en Indianervolk (Eegennaam: Towihaedshi), dat oorsprünglich in Kansas siedelte, aber nah Noord-Texas verdrängt wurr. Vun de Beteknung vun de Indianer stammt ok de Benennung vun de gröttste Stadt in de Bundsstaat Kansas.
De Stammesliddmaaten hebbt, nahdem se verdreben wurrn weern, an de Red River leevt, wo se vun Ackerbau (Anbau vun Früchten) un Jagd (vör allem Büffeljagd) leevt hebbt. Ehr Wohnstäe weern Grashütten. Laterhenn trucken de Kiowa in hör Land. Aber de beid Völker hebbt sück woll verdraagen, bedreven freedlichen Hannel un hebbt sück de verscheeden Arbeiten ünnernanner updeelt. De Wichita weern dorbi mehr up Mais- und Gemüüsanbau spezialiseert un de Kiowa mehr up de Jagd. De Wichita stunnen ok ünner de Schuul vun de Kiowa. Liekers wurrn se 1859 vun Texanern in en Reservatschoon in’t Indianer-Territorium vun Oklahoma verdreben.
Hüüd gifft dat noch ruch weg 500 Stammesliddmaaten in de Reservatschon.
Kiek ok
List van Indianer up de noordamerikaansche Kontinent
Kane County (Utah)
Kane County is en Kreis (County) in’n US-Bundsstaat Utah. He hett 7.125 Inwahners (Stand Zensus 2010) op en Rebeet vun 10.339 km². De Sitt vun de Verwalten is in Kanab.
Historie
De Kreis is an’n 16. Januar 1864 grünnt worrn.
Demografie
Vun de 6.046 Inwahners bi’n Zensus vun 2000 harrn 2.816 Minschen Arbeit. Dat Inkamen je Kopp vun de hele Inwahnertall weer 15.455 US-Dollar. 3.320 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 811 Minschen maakt. 7,84 % vun de Inwahners leven 2000 ünner de Inkamensgrenz to de Armoot.
6,13 % hebbt 2000 tohuus ’n annere Spraak as Engelsch snackt un 2,94 % vun de Inwahners sünd buten de USA boren worrn.
Vun de Vöröllern her sünd 96,00 % vun de Minschen Witte, 0,03 % Swarte, 0,22 % stammt ut Asien un 0,05 % vun de Eilannen in’n Pazifik. 1,55 % sünd Nakamen vun Indianers. 0,74 % hebbt sik sülven to noch annere Gruppen torekent. 1,41 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,32 % vun de Lüüd ansehn.
Grand County (Utah)
Grand County is en Kreis (County) in’n US-Bundsstaat Utah. He hett 9.225 Inwahners (Stand Zensus 2010) op en Rebeet vun 9.536 km². De Sitt vun de Verwalten is in Moab.
Historie
De Kreis is an’n 13. März 1890 grünnt worrn.
Demografie
Vun de 8.485 Inwahners bi’n Zensus vun 2000 harrn 4.493 Minschen Arbeit. Dat Inkamen je Kopp vun de hele Inwahnertall weer 17.356 US-Dollar. 4.527 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.258 Minschen maakt. 14,66 % vun de Inwahners leven 2000 ünner de Inkamensgrenz to de Armoot.
Samtgemeen Land Hadeln (2011–2016)
De Samtgemeen Land Hadeln weer en Samtgemeen in’n Landkreis Cuxhoben, in de sik acht Gemenen för dat Afwickeln von de Verwaltenssaken tohoopslaten harrn. De Samtgemeen hett in disse Form von’n 1. Januar 2011 bet 31. Oktober 2016 bestahn. Se is in de ne’e Samtgemeen Land Hadeln opgahn, de den sülven Naam driggt, aver grötter is.
The Secret of My Success
The Secret of My Success betekent
Grand County (Utah)
Demografie
8,72 % hebbt 2000 tohuus ’n annere Spraak as Engelsch snackt un 3,03 % vun de Inwahners sünd buten de USA boren worrn.
Vun de Vöröllern her sünd 92,65 % vun de Minschen Witte, 0,25 % Swarte, 0,22 % stammt ut Asien un 0,05 % vun de Eilannen in’n Pazifik. 3,85 % sünd Nakamen vun Indianers. 1,66 % hebbt sik sülven to noch annere Gruppen torekent. 1,32 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 5,55 % vun de Lüüd ansehn.
Samtgemeen Land Hadeln (2011–2016)
Geografie
De Samtgemeen Land Hadeln hett in’n Oosten an de Samtgemeen An’n Dobrook grenzt, in’n Süüdoosten an de Samtgemeen Loomst, in’n Süden an de Samtgemeen Beers, in’n Westen an de Gemenen Langen un Noordholt un in’n Noordwesten an de Gemeen Cuxhoben. Güntsied de Elv leeg in’n Noorden dat Amt Marn-Noordsee in’n Kreis Dithmarschen von Sleswig-Holsteen.
Historie
De Samtgemeen is to’n 1. Januar 2011 billt worrn, as sik de Samtgemeen Hadeln un de Samtgemeen Sietland tohoopslaten hebbt. To’n 1. November 2016 is de Samtgemeen mit de Samtgemeen An’n Dobrook tohoopgahn. De ne’e Samtgemeen driggt nu ok den Naam Samtgemeen Land Hadeln.
Politik
To de Samtgemeen hebbt disse acht Gemenen höört:
Wapen
Dat Wapen hett vörn teihn swarte un gollen Striepen mit en schraag bagen grönen Rutenkranz dor op wiest un achtern op grönen Grund un en swarten Schildfoot den hilligen Nikolaus von Myra in sülvern Ünnerrock, gröön Överrock mit gollen Rannen, gollen Schoh un Bischopsmütz, in de linke Hand en gollen Krummstaff un de rechte Hand to’n Swoor hoogböhrt.
De Deel vörn is dat Wapen von Sassen-Loonborg, to dat dat Land Hadeln fröher tohöört hett.
Kommun Eidsvoll
De Kommun Eidsvoll is ene Gemeend in dat Amt Akershus in Norwegen. Se hett 18.923 Inwahners (Stand 2006) op en Rebeet vun 455,0 km². De Sitt vun de Verwalten is in Eidsvoll. De Kommun bruukt offiziell de Schrievnorm Bokmål för dat Norweegsche.
De Kommun grenzt in’n Noorden an Østre Toten un Stange, in’n Oosten an Nord-Odal, in’n Süüdoosten an Nes, in’n Süden an Ullensaker, un in’n Westen an Nannestad un Hurdal.
Benoni-Vertedigen
Bi de Benoni-Vertedigen (oder Ben-Oni) hannelt sück dat um en Anspeel vun dat Schachspeel. Se tellt to de Slooten Spelen un de Indisch Vertedigen; se wurrd ok Benoni-Indisch nömmt.
Etymologie
De Naam kummt ut de hebräisch Spraak un bedüüd Söhn vun de Truur. De stammt ut en 1825 rutkommend Book vun Aaron Reinganum, Ben-Oni oder die Vertheidigungen gegen die Gambitzüge im Schache. De Naam is ut dat 1. Book Mose entnommen. Rahel nennt hör tweeten Söhn so, wiel se nah de swoor Geburt nett för’d Dood stunn, un letzten Endes ok storven is. Jakob dorgegen nömm hüm Ben-Jamin, Söhn vun dat Glück, wiel he de letzte Söhn vun sien Lieblingsfru weer.
In de 1930er Johren hett de düütsch Meisterspeler Walter Loose ut Düsseldörp dit Anspeel as Loose-Vertedigen betekend, wiel he dat sülvst faken speelt harr. Disse Naam hett sück aber nich dörsett.
Varianten
Man ünnerscheed tüschen de Upboen
Falls Witt in’ tweeten Toog den Buer sleiht, winnt Swaart hüm nah 2. ... e7-e6 oder 2. ... Dd8-a5+ sofort weer torüch. Witt speelt dorum meest 2. d4-d5, um Swaart intoengen. Ut disse Grund wurr de Variante lang Tied as besünners vördeelhaft för Witt ansehn. Aljechin hett de Olt-Benoni-Verteidigung in de Form 1. d2-d4 c7-c5 2. d4-d5 e7-e5 3. e2-e4 d7-d6 sogor as „Schachsünde“ betekend, nahdem he dat Anspeel bi de Schachweltmeesterschap 1934 tegen Bogoljubow anwendt harr. Statt Bogoljubows 4. f2-f4 empfahl Aljechin den Hebel f2-f4 eerst nah 4. Sb1-c3. Swaart sull dör 4. ... a7-a6 Ruumgewinn an’ Daamenflögel vörbereiten un to glieker Tiet dem Sc3 un dem Lf1 da Feld b5 verwehren. In’ Ünnerscheed to dat Tschechisch Benoni is en anner Springerentwicklung as Sg8-f6 mögelk. Dordör kann Swaart fröher to sien Buernhebel f7-f5 kommen. Up 4. f2-f4 e5xf4 5. Lc1xf4 streevt Swaart mit Sg8-e7-g6 de Blockaad vun den rückständigen Buern e4 an.
De düütsch Grootmeester Lothar Schmid hett in de 1950er Johren de speelbaren Upbau 1. d2-d4 c7-c5 2. d4-d5 d7-d6 3. e2-e4 Sg8-f6 4. Sb1-c3 g7-g6 in de Praxis inföhrt, de hüm to Ehren Schmid-Benoni nömmt wurrd. De Stellung nah wiederen 5. Lf1-e2 Lf8-g7 6. Sg1-f3 Sb8-a6 7. O-O Sa6-c7 8. a2-a4 a7-a6 9. Sf3-d2 Lc8-d7 10. Sd2-c4 b7-b5 ergeev sück in Botwinnik -Schmid, Schacholympiade 1960. Botwinnik führ sien Speel mit 11. e4-e5 kraftvull wieder.
En Vermischen mit de Hollannsch Vertedigen ist 2. ... f7-f5. In’ engelschen Spraakruum wurrd dat dorum Dutch Benoni nömmt.
1. d2-d4 c7-c5 2. d4-d5 e7-e6 3. e2-e4 wurrd Franco-Benoni nömmt, denn dat ergifft sück meest ut de Franzöösch Vertedigen. Mit dat wiedere 3. ... e6xd5 4. e4xd5 d7-d6 will Swaart de Buern d5 mit sien Figuren umzingeln. 5. Sb1-c3 anstäe vun 5. c2-c4 hollt för den Löper f1 de Diagonale apen, slutt aber dat Manöver Sf3-d2-c4 nich ut, aber dör 5. ... a7-a6 droht b7-b5. Witt wehrt woll dissen Ruumgewinn mit 6. a2-a4 af, aber för sien Lichtfiguren ist dat Feld b5 wegnommen.
In dat Tschechisch Benoni verlagert sück dat Speel dör dat afslooten Zentrum up de Flögels. Swaart streevt aktiv Gegenspeel an’ Königsflögel as ok den Aftuusch vun den swaartfeldrigen Löper an. Dorto treckt Swaart nah 4.Sb1-c3 d7-d6 5. e2-e4 den Lf8 nah e7. Kört Rockaad un Sf6-e8 bereiten Le7-g5 vör. Witt hett de Buernvörstööten b2-b4 un f2-f4. Enn’ vun de 1970er Johren kunn Witt mit en System, de up en System mit h2-h3, Lf1-d3, g2-g4 un latere 0-0-0 footen dee, eenig Siege erringen. .
5. ... g7-g6 führt to Varianten vun de Königsindisch Vertedigen, in de Swaart tosätzlich to e7-e5 ok c7-c5 speelt. Falls Witt sück dorup en Königsangreep mit g2-g4 un h2-h4 vörnimmt, hett Swaart nich den Hebel c7-c6 gegen de Buernkett, wat hüm Gegenspeel in de c-Lien geeven dee.
5. ... Sb8-d7 verschufft de Upstellung vun den Lf8 um en Toog. Up wat ruhigerer Tüüg as 6. g2-g3 speelt Swaart denn eerst g7-g6.
Wegen hör asymmetrisch Charakters bütt se ok Swaart Chancen up Gewinn to spelen un wurrd besünners vun Spelers schätzt, de fröh aggressiv Gegenspeel hemm willen. De Weltmeester Tal, Fischer un Kasparow harrn dat Modern Ben-Oni in hör Repertoire.
Dat typisch un speelbestimmen Element vun dit Anspeel wurr dör de ünnerscheedlich Verdeelen vun de Buern kenntekend. Witt hett mehr Buern in’t Zentrum wiels Swaart mehr Buern up den Daamflögel hett. De ünnerscheedlich Grundstrategien vun beid Sieden bestaht dorin, dat Witt versöken moot, in’t Zentrum den Dörbröök to schaffen. Swaart dorgegen moot versöken, Druck up de halfapen halboffenen e-Lien to maken un sien Buernmajorität up den Daamflögel in Bewegung to setten.
Wiels Witt in völ Varianten Ruumvördeel hett un mit de Tüüg e4 un evtl. f4 Druck up dat Zentrum utöövt, bemüht sück Swaart um dat Stabiliseeren vun dat  Feld e5 (Fianchetteeren vun de swartfeldrigen Löper), um an’ Daamenflögel en dynamisch Gegenspeel uptotrecken, wat normalerwies dör de Buervörstööt a6 un b5 oder direkt (evtl.ünner Opper) c5-c4 realiseert wurrd.
Nimzowitsch hett Modern Benoni as "unglückselige Extravaganz" betekent.
To de Hööftvarianten vun de Modern Benoni-Vertedigen tellen:
Um de Johrdusendwennen weer 8. h2-h3 0-0 9. Lf1-d3 temelk anseggt.
(Disse Variante in de Form mit 8. Sg1-f3 entsteiht faken dör Toogumstellen ut den Veerbuernangreep in de Königsindische Vertedigen).
Weiß streevt dat gaue e4-e5 an un kann dat nu sogor all trecken. Nah 8. Lf1-b5+ ist dat Torüchtrecken Sf6-d7 so goot as dwungen.
Kommun Eigersund
De Kommun Eigersund is ene Gemeend in dat Amt Rogaland in Norwegen. Se hett 13.418 Inwahners (Stand 2006) op en Rebeet vun 429,0 km². De Sitt vun de Verwalten is in Egersund. De Kommun bruukt offiziell de Schrievnorm Bokmål för dat Norweegsche.
De Kommun grenzt in’n Westen an Hå, in’n Noorden an Bjerkreim, Sirdal un Lund, un in’n Oosten an Sokndal.
Kristalloptik
Kristalloptik is en Begreep ut de Kristallographie un is en Deelrebeet vun de Optik, vun de Fastkörperphysik un de Mineralogie. Se befaat sik mit de Wesselwirken vun Elektromagneetsch Strahlen – sünners in dat Spektrum vun de sichtboren Bülgenlängen – mit kristalline oder op annere Oort anisotrope Fastkörpers. Verallgemeenert warrt aver ok optisch aktive Fletigkeiten ünnersocht.
de optischen Egenschoppen vun Kristallen, de im sünneren verantworrtlich sünd för Reflekschoon, Refrakschoon un Absorpschoon vun’t Licht warrt dör jemehrn regelmatigen binner’n Opbo bestimmt. Anners as bi optisch isotrope Glääs kummt bi Kristallen normalerwies Anisotropie vör, de vun dat Kristallgidder afhangt. Bedüdend Egenschoppen as t B. de Breektall sünd afhangig vun de Richt, in de sik dat Licht utbreden deit, un vun siene Polarisatschoon.
Dat gellt för all Kristallen, de nich dat kuubsche Kristallsystem opwiesen doot. Üm sik dat beter to verklooren driggt man för jede möögliche Utbredensrichten vun’t Licht in en Kristall den Weert vun de Breektall in disse Richt in en dreedimensional Diagramm in. Dordör gifft sik jümmer en Ellipsoid, dat in’n Normalfall dree ünnerscheedlich lange pielliek openanner stahnde Hööftassen hett, un dat man ok as Indikatrix betekent.
Wenn dat Kristall kubbsch is, warrt ut dat Ellipsoid de sünnere Fall vun en Kugel, wiel in dissen Fall all dree Hööftassen gliek lang sünd. Dat heet, de Breektallen sünd ok in all Richten gliek un man snackt denn vun isotrope Lichtutbreden.
Is dat Kristallsystem hexagonal, trigonal oder tetragonal, denn sünd jümmer noch twee Hööftassen gliek lang un man snackt denn vun optisch eenassige oder uniaxiale Kristallen. De so nöömte optische Ass steiht denn pielliek op de beiden liek langen Hööftassen. Wenn dat Licht parallel to disse Ass op den Kristall infallt, gifft dat keen Dubbelbreken.
All Hööftassen sünd ünnerscheedilch lang bi de orthorhombischen, monoklinen un triklinen Kirstallsystemen. To so een Kristall seggt man ok optisch tweeassig oder biaxial. De beiden optischen Assen fallt dorbi nich mit de Hööftassen tohopen, man se sünd eendüdig defineert dordör, dat se pielliek op de beiden eenzigen Kreisen staht, de sik dör Snitten in en Even dör den Middelpunkt vun dat Ellipsoid mit de Indikatrix tüügen laat. All annere Snitten geevt jümmer Ellipsen. De Radius vun disse Kreisen is jüst so lang as de middlere vun de dree Hööftassen.
En bedüdend Effekt vun de Anisotropie vun Kristallen is de Dubbelbreken. Dat is de Opsplitten vun Licht, dat op den Kristall drapen deit in een ooridgen un een uteroordigen Strahl, de ünnerscheedlich Polarisatschoon hebbt.
Ok de optische Aktivität vun Kristallen lett sik op de Anisotropie torüchföhren. Dorbi warrt de Polarisatschoonseven vun linear polariseert Licht üm en Winkel dreiht, de in Proportschoon steiht to den Weg, denn dat Licht in’n Kristall lopen is. Man ünnerdeelt dorbi na de Dreihricht in’n Klockenwiesersinn oder in de annere Richt. Wenn man gegen de Utbredensricht vun’t Licht kiekt, snackt man denn vun rechts- oder linksdreihend Kristallen, de ok as optische Modifikatschoon betekent warrt. En Bispeel is Linksquarz und Rechtsquarz.
Disse optischen Egenschoppen vun Kristallen künnt dör butere elektrische un magnetsche Feller aver ok dör mechaansch Inwarken ännert warrn. Man snackt denn vun den elektrooptischen Effekt oder vun’n magnetooptischen Effekt. annersrüm künnt künnt dör disse Ännern ok Inwarken vun buten ünenrsocth warrn.
Mathemaatsch Formalismus
De Grundlaag vun den mathematschen Formalismus is, dat de Elektrische Feldstärk E un de elektrische Schuuvdicht D nich mehr liek utricht sünd. Dormit kann de dielektrische Funktschoon \varepsilon, de beide Grötten mitenanner verbinnt, nich mehr as Skalar opfaat warrn, man se mutt as Tenser vun tweeter Stoop behannelt warrn. De Betog twüschen D un E schrifft sik denn:
wobi \epsilon_0 de Dielektrizitätskonstante vun’t Vakuum dorstellt.
Woans sik de elektromagneetsch Bülg in’t anisotrope Medium utbreden deit, lett sik utreken, wenn een de Bülgengliek för anisotrope Körpers lösen deit:
k stellt hier den Eenheitsvekter dor, de in de Utbredensricht vun de Bülg wiest. ''n' is de Breektall.
algebraisch is de Bülgengliek en System ut dree koppelte Glieken, worut sik de twee Breektallen för de verscheeden Polarisatschoonsrichten afleiden lett. Dat Gliekensystem is aver allgemeen in’n Betog op de Polarisatschoonsrichten nich eendüdig. Dorüm warrt en Verfohren anwennt, üm de dree Glieken op twee to reduzeeren. Toeerst konstrueert man en System ut dree poorwies pielliek openanner stahnd Vekters. Twee dorvun sünd de Utbredenricht k un de Schuuvdicht D, de drüdde is de magnetsche Feldstärk H. Wieldat k nich mehr, as in’n isotropen Fall, in’n 90°-Winkel to E stahn mutt, is de Bülgenkliek nich dorför egent, de Polarisatschoon vun de Bülg ruttofinnen.
Nu warrt utnütt, dat D pielliek op de Utbredensricht k steiht. Dor is
wobi de inverse Tenser to \epsilon is. Dör de Wahl vun en nee’ Koordinatensystem a, b, c, dat so wählt is, dat de c-Richt parallel to k liggt, kann man dat Gliekensystem vun dree op twee Glieken reduzeeren:
Dör Lösen vun dit Gliekensystem kriggt man de beiden Breektallen un den Polarisatschoonscharakter för jede Richt.
Juab County
Juab County is en Kreis (County) in’n US-Bundsstaat Utah. He hett 10.246 Inwahners (Stand Zensus 2010) op en Rebeet vun 8.785 km². De Sitt vun de Verwalten is in Nephi.
Historie
De Kreis is an’n 3. März 1852 grünnt worrn.
Demografie
Vun de 8.238 Inwahners bi’n Zensus vun 2000 harrn 3.547 Minschen Arbeit. Dat Inkamen je Kopp vun de hele Inwahnertall weer 12.790 US-Dollar. 3.558 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 522 Minschen maakt. 10,28 % vun de Inwahners leven 2000 ünner de Inkamensgrenz to de Armoot.
4,04 % hebbt 2000 tohuus ’n annere Spraak as Engelsch snackt un 1,36 % vun de Inwahners sünd buten de USA boren worrn.
Vun de Vöröllern her sünd 96,56 % vun de Minschen Witte, 0,15 % Swarte, 0,34 % stammt ut Asien un 0,05 % vun de Eilannen in’n Pazifik. 1,02 % sünd Nakamen vun Indianers. 0,86 % hebbt sik sülven to noch annere Gruppen torekent. 1,02 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,63 % vun de Lüüd ansehn.
Kommun Elverum
De Kommun Elverum is ene Gemeend in dat Amt Hedmark in Norwegen. Se hett 18.992 Inwahners (Stand 2006) op en Rebeet vun 1.229,0 km². De Sitt vun de Verwalten is in Elverum. De Kommun is bi de Fraag Bokmål-Nynorsk neetral.
Demografie
2006 kemen op 100 Froonslüüd 94,93 Mannslüüd. 2004 weren 4,6 % vun de Inwahners buten Norwegen boren.
Ogbomosho
Ogbomosho is en Stadt in de Bundsstaat Oyo in Nigeria mit 861.303 Inwahner (Stand 1. Januar 2005).
Historie
De Stadt is in’ 17. Johrhunnert vun de Yoruba grünnd wurrn. Anfang vun dat 19. Johrhunnert hett sück de Siedlung bannig gau utdehnt, as se während en Militärinvasion dör dat Volk Fulbe as Tofluchtsoort för de Yoruba deenen de.
Wat man ankieken kann
To de wichtigst Sehenswürdigkeiten in Ogbomosho hörrt de groode Moschee un Överreste vun de Stadtmüer ut dat 17. Johrhunnert.
Wertschap
De Stadt is Industrie- un Handelszentrum in en landwertschaplich nutzt Rebeet. Dor wurrd ü.a. Boomwull un Tabak anboot as ok Nährensmiddel, Textilien un Schoh herstellt.
Hamm (Mehrdüdig Begreep)
Hamm betekent
Hamm is de Familiennaam von
Kiek ok bi: Ham.
Paläozoikum
Dat Paläozoikum (ok Eerdöllerdom) is dat öllste vun de dree Eerdtietöller (Äras) in de dat Phanerozoikum ünnerdeelt is. Dat ümspannt den Tietruum vun 542 Millionen Johren bit 251 Millionen Johren vör hüüt. Op dat Paläoziokum folgt in de geoloogschen Tietskala dat Mesozoikum (251 Millionen bit 65,5 Millionen Johren vör hüüt) un dat Känozoikum (65,5 Millionen Johren vör hüüt bi in de Nutiet). Dorför liggt dat Äon vun’t Proterozoikum mit dat Tietöller vun’t Neoproterozoikum.
Indelen vun de Eerdtietöller
De wietere Indelen vun de Epochen staht in de Tabell baven rechts.
De eersten dree Tietöller vun’t Paläozoikum warrt ok as Jungpaläozoikum tosamenfaat, de ünnere dree sibblt dat Ooltpaläozoikum.
Leven in’t Paläozoikum
To Anfang vun’t Paläozoikum sünd in de Stoop vun’t Tommotium lütte, hardschaalige Fossilen optreden, de as small shelly Fauna betekent warrt. In’t Kambrium hebbt sik meist all Stämm vun’t Deerriek billt, de dat vundaag noch gifft.
De Riffgemeenschoppen hebbt sik in’t Devon wieter entwickelt. In Düütschland sünd vör allem in de Kalklunken vun de Eifel un vun’t Suerland Bispelen dorför. Ut de böverdevoonschen Schichten is to sehn, dat dat Leven an Land al wiet utprägt weer: Ut disse Tiet sünd al de eersten Amphibien bekannt, de tomindst deelwies an Land leevt hebbt. In’t Böverdevon geev dat noch mol en Massenutstarven, bi dat vele marine Leevwesens verswunnen sünd.
In’t Karbon un in’t Perm weern de Kontinenten al vun en rieke Fauna bewahnt un vun Woolden bewassen, vun de man vundaag Fossilen in de Steenköhlflözen finnt. Vör allen Arthropoda künnen in de suerstoffrieken Atmosphäär vun’t Karbon deelwies resenhaftige Utmaten annehmen, as to’n Bispeel Insekten as dat Resengoldpeer (Meganeura), dat in’t fuchtig-warme Klima vun de Sümp leevt hett. De gröttsten landbewahnen Deerten in’t Perm weern de Therapsiden, also de „söögdeert-glieken Reptilien“.
An’t Enn vun’t Paläozoikum, in dat bövere Perm, is dat gröttste Massenutstarven vun de Eerdhistorie passeert. Över en Tietruum vun ruchweg teihn Millionen Johren sünd twüschen 75 un 90 % vun all Orden, de dormols leevt hebbt, utstorven. De Goniatiten, wat de Vörlöper vun de later in’t Mesozoikum so spoodrieken Ammoniten weern, sünd jemehr Utlöschen knapp ut’n Weg gahn. Blots twee oder dree Orden hebbt dit Begeevnis in’t Perm bit in’t nafolgen Trias överleevt. De siet dat Kambrium wiet verbreden Trilobiten sünd dorbi vullstännig utstorven, jüst so as vele annere Orden, de den Insnitt nich överwinnen künnen.
Geoloogsch Ünnersöken snackt för en Verslechtern vun’t Klima as’n möögliche Oorsaak för dissen gresigen Wannel. De Polarrebden weern in’t Perm vun Kontinenten bedeckt, op de sik grote Massen vun Inlandies billt hebbt. Dat geograafsche Verbredensrebeet vun vele tropische Orden, de de Warms bruukt, Weer op de Tethys beschränkt, wat en gulfordige See weer, de vun Oosten in den Superkontinent Pangaea insnieden de.
Albrecht Janssen
An’ bekanntesten is sien 1926 schreven Kunstmärchen över de Eerdmantjes.
(2804) Yrjö
(2804) Yrjö is en Asteroid ut de Hööftgördel, de an’n 19. April 1941 vun de finnisch Astronomin Liisi Oterma in Turku opdeckt wurrn is.
De Asteroid is nah de finnisch Geodät un Astronom Yrjö Väisälä nömmt wurrn.
Kommun Enebakk
De Kommun Enebakk is ene Gemeend in dat Amt Akershus in Norwegen. Se hett 9.442 Inwahners (Stand 2006) op en Rebeet vun 232,0 km². De Sitt vun de Verwalten is in Kirkebygda. De Kommun bruukt offiziell de Schrievnorm Bokmål för dat Norweegsche.
Demografie
2004 weren 4,9 % vun de Inwahners buten Norwegen boren.
Kommun Engerdal
De Kommun Engerdal is ene Gemeend in dat Amt Hedmark in Norwegen. Se hett 1.497 Inwahners (Stand 2006) op en Rebeet vun 2.195,0 km². De Sitt vun de Verwalten is in Engerdal. De Kommun bruukt offiziell de Schrievnorm Bokmål för dat Norweegsche.
Demografie
2004 weren 4,4 % vun de Inwahners buten Norwegen boren.
Eerdmantjes
De Eerdmantjes sünd Figuren ut de freessch Mythologie.
Kommun Etne
De Kommun Etne is ene Gemeend in dat Amt Hordaland in Norwegen. Se hett 3.872 Inwahners (Stand 2006) op en Rebeet vun 708,0 km². De Sitt vun de Verwalten is in Etnesjøen. De Kommun bruukt offiziell de Schrievnorm Nynorsk för dat Norweegsche.
Demografie
2004 weren 3,7 % vun de Inwahners buten Norwegen boren.
Eerdmantjes
De Eerdmantjes kunnen aber de Minsch verdrieben, aber se hebbt beslooten, mit den Schatt över de Eems stiften to gahn. Bi de Flucht is aber de Kahn kentert un de Eerdmantjes sünd tosommen mit den Schatt vun König Radbod in de Stroom ünnergahn. Hüüd is dat Eerdmantje Plietje dat Maskottchen vun de Stadt Leer.
Gemeen Langen
Langen weer en Gemeen in’n Landkreis Cuxhoben in Neddersassen mit 18.510 Inwahners, de von 1974 bet 2014 bestahn hett. De Gemeen hett an’n 1. Juli 1990 de Stadtrechten kregen.
Geografie
De Gemeen is op en Stück in’n Süüdwesten an de Noordsee/Wersermünn raakt. An de Küst is Masch, na Oosten hen to leeg de Gemeen op de Geest.
Morgan County (Utah)
Morgan County is en Kreis (County) in’n US-Bundsstaat Utah. He hett 9.469 Inwahners (Stand Zensus 2010) op en Rebeet vun 1.577 km². De Sitt vun de Verwalten is in Morgan.
Gemeen Langen
Geografie
De Navergemenen weren Noordholt op en lütt Enn in’n Noorden, Wannen in’n Noordoosten, Flögeln in’n Oosten, Drangst in’n Süüdoosten, Schippdörp in’n Süden, Bremerhoben in’n Süüdwesten, Wremen, Mulsen un Dorum in’n Westen un Millm in’n Noordwesten.
Historie
De Gemeen Langen hett sik an’n 1. März 1974 ut de Samtgemenen Langen (mit de Gemenen Langen, Imßen, Debst un Sievern) un Niewohl (mit de Gemenen Niewohl, Holsseln, Hemendörp un Krümpel) billt.
Morgan County (Utah)
Demografie
Vun de 7.129 Inwahners bi’n Zensus vun 2000 harrn 3.307 Minschen Arbeit. Dat Inkamen je Kopp vun de hele Inwahnertall weer 17.684 US-Dollar. 3.522 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 888 Minschen maakt. 5,18 % vun de Inwahners leven 2000 ünner de Inkamensgrenz to de Armoot.
Gemeen Langen
Historie
De Gemeen Langen hett 2012 beslaten to’n 1. Januar 2015 mit de Gemenen von de Samtgemeen Beers tohooptogahn. De ne’e Gemeen hett den Naam Geestland.
Morgan County (Utah)
Demografie
5,13 % hebbt 2000 tohuus ’n annere Spraak as Engelsch snackt un 2,75 % vun de Inwahners sünd buten de USA boren worrn.
Gemeen Langen
Gemeenraat
(Stand: Kommunalwahl vun’n 11. September 2011)
Morgan County (Utah)
Demografie
Vun de Vöröllern her sünd 98,11 % vun de Minschen Witte, 0,04 % Swarte, 0,15 % stammt ut Asien un 0,18 % sünd Nakamen vun Indianers. 0,45 % hebbt sik sülven to noch annere Gruppen torekent. 1,07 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,44 % vun de Lüüd ansehn.
Gemeen Langen
Wapen
Dat Wapen von de Gemeen wiest op gollen Grund över en swarten Barg in’n Schildfoot en rood Sünnenrad. Op’n Schildfoot liggt en gollen Urn un dor ünner en sülvern Wellenlien.
De Wellenlien steiht för de Werser, de swarte Barg för den Jedutenbarg un dat Sünnenrad un de Urn för archäoloogsche Funnen ut de Gemeen.
Utklamüsert hett dat Wapen de Heraldiker Albert de Badrihaye. De Gemeen hett düt Wapen 1974 von de ole Gemeen Langen övernahmen.
A Knight’s Tale
A Knight’s Tale (op platt so veel as „De Geschicht vun en Ridder“; dt. Titel: Ritter aus Leidenschaft) is de Titel vun en US-amerikaanschen Aventüerfilm ut dat Johr 2001 vun den Speelbaas Brian Helgeland. Helgeland hett ok dat Dreihbook schreven, dat op de ''Canterbury Tales vun Geoffrey Chaucer baseert.
Inholt
De Film speelt üm 1360 in England. De junge William Thatcher kummt ut en eenfack Huus: sien Vadder is Dackdecker un kann em nich dat beden, wat he för sien Jung will. So gifft he em Sir Hector an de Hand, üm bi em Knapp to warrn un een Daag villicht sien Droom wohr maken to künnen, Ridder to warrn. Sir Hector leevt dorvun, dat he an Wettstrieden in de Tjost deelnehmen deit un dorvun Priesgeller kriggt.
Deelnehmen dröff an disse Ridderspelen blots de Adel. Man, twölf Johren later blifft Sir Hector bi en Turneer in Frankriek dood. Dat Priesgeld drauht verloren to gahn, un so beslutt William, dat he in de Rull vun den Ridder slippen deit, ofschoonst he dat vun se Afkumst her nich dröff. In Hector sien Rüstung un mit sien Peerd maakt he dat Turneer to Enn un winnt mit Hülp vun Hector sien annern Deenstlüüd, Wat un Roland. As dat nu eenmol klappt hett, besluut se, dat ok op annere Turneren to versöken.
Sik dor antomellen is man gor nich so licht. Eerst as se Hülp vun den noch nich so bekannten Schriever un Dichter Geoffrey Chaucer kriegt, den se ünnerwegens na’t Turneer in Rouen draapt, hebbt se een, de de nödigen Adelsbrefen namaken kann. Vun nu an stellt sik William ünner sien ne’e Identität „Sir Ulrich vun Liechtenstein“ ut Gelderland vör. Geoffrey övernimmt de Rull vun sien Herold, de sien Herrn vör’t Publikum ankünnigen deit. Wat un Roland treedt as Knappen vun Sir Ulrich op.
In Rouen verkiekt William sik in Lady Jocelyn, un ok se schient an em Gefallen to finnen. he is aver nich de eenzige: Ok Graaf Adhemar von Anjou, de op dat Turneer de starkste Gegner vun William is, maakt Jocelyn den Hoff, wiel he sik togliek över den Kampstil un de olle rüstung vun Sir Ulrich lustig maakt. Wat William nich weet: Bi dat Turneer maakt ok de Kroonprinz Edward mit, de inkognito ünner den Naam Sir Colville antreden deit. Colville gifft gegen William gegenöver to,dat he sik kuum noch op’t Peerd holen kann, un William gifft em de Mööglichkeit, sik ehrenhaft vun’t Turneer torüch to tehn. Dormit winnt he de Acht vun Colville, oder egentlich vun’n Prinz.
As de olle Rüstung vun Sir Hector bi en Wettstriet ordig wat afkriggt, lett William sik bi de Smittsche Kate en ne’e maken. Se hett en lichtere Rüstung, de togliek aver ok bestänniger is, vunwegen dat se hard Stahl bruken deit. William steiht goot in’t Turneer, man gegen Adhemar, de noch keen Turneer verloren hett, kann he sik nich dörsetten. Kate warrt liekers in de Grupp opnahmen, as se för William en Kleedaasch för’t Turneerbankett maakt un em dat Dansen bibringt. Adhemar versöcht em apentlich blot to stellen, man Jocelyn wiest, dat se op William sien Siet steiht.
Bi en Turneer in Lagny-sur-Marne drapt se wedder openanner. Adhemar mutt bi de Tjost gegen Sir Colville rieden, tütt aver torüch, as he markt, dat sik de Prinz Edward achter den snaakschen Ridder verbargen deit. Ok William hett dat mitkregen, tritt aver liekers gegen Edward an. Wedder winnt he dordör an Acht. Opletzt winnt William dat Turneer, is aver nich tofreden, vunwegen dat he nich gegen Adhemar rieden künn. Ut Frust stritt he sik mit Jocelyn. As de Grupp wieterteihn deit na dat nächste Turneer in Bordeaux is Jocelyn nich mehr bi de Tokiekers. Man ok Adhemar is nich mehr dorbi, vunwegen dat he in’n Krieg ropen worrn is. So winnt William alias Sir Ulrich dat Turneer un ok de nächsten. Langsom stiggt he to’n spoodrieksten Turneerridder op.
Üm Jocelyn wedder to sehn laadt William ehr schriftlich to dat Turneer in Paris in. Se foddert vun em aver en Teken vun sien Leev un seggt em, dat he mit Afsicht verleren schall. William geiht dorop in un verlütt de eersten Runnen. Jocelyn acht sien Teken un sien Geföhlen. Nu schall he wedder för ehr winnen. Se warrt en Poor, ofschoonst ok Jocelyn ahnen deit, dat William nich Wohrheit keen Ridder is. As in London de Weltmeesterschop utdragen warrt, is Adhemar wedder dorbi. Noch vördem dat Turneer losgeiht, sütt he, as William sien Vadder in’t Armeneerdel besöcht. So finnt he sien wohre Afkumst rut un veraat em. Jocelyn un William sien Frünnen wüllt mit em tosamen utneihn, man William lett dat nich to. OK wenn he keen wohren Ridder is, will he sik doch as en Ridder verholen – und Ridder loopt nich weg. Dorför, dat he an de Ridderspelen deelnahmen hett, wat he as Nich-Adeligen nich dröfft hett, warrt he fastnahmen un an’n Pranger stellt.
Denn aver kummt em Prinz Edward to Hülp, de dorvun andoon is, dat William nich weglopen is – ofschoonst he wüss, dat he verhaft warrt. He holt em rünner vun’n Pranger. Togliek ehrt Edward em dorvör, dat he sik bi de Turneren as en Ridder verholen hett un sleiht em to’n Ridder. Nu kann William doch noch to Recht an’t Turneer deelnehmen un dröpt dorbi ok op Adhemar. De bruukt – gegen de Regeln – en anspitzte Lanz gegen William un besehrt em dormit. Man William is beseelt dorvun to’n eersten mol ünner sien egenen Naam rieden to künnen, dat he wietermaakt. Mit Ünnerstütten vun Jocelyn, sien Frünnen un sien Vadder kann he Adhemar vun’t Peerd stöten un winnt dormit dat Turneer. Opletzt hett William dat also henkregen, sien Schicksal to ännern: He is in de Sellschop opstegen un kann op en Leven ahn Stören mit sien Jocelyn hapen.
Utteken
De Film weer för tosamen veerteihn Filmpriese vörslahn, to’n Bispeel in mehrere Kategorien vun de MTV Movie Awards un de Teen Choice Awards. Uttekent weer de Film mit veer Priesen:
Achtergrund
Na Helgeland sien Utkunft orienteert sik de Geschicht an den Opstieg vun William Marshals (Guillaume le Maréchal) (1144-1219), de ut en eenfach Ümfeld keem un opletzt – vör allen ok dör sien Spood as Turneerridder – eerste Earl vun Pembroke un Regent vun England worrn is.
In den Film gifft dat en Reeg vun Anachronismen, also Saken, de an sik nich to de dorstellte Tiet passen doot. So warrt de Tjoste as „Sport“ beschreven un de Tokiekers as „Fans“ betekent, de bi’t Turneer La Ola („De Bülg“) maken doot, as se vundaag begäng is. Grote Deelen vun den Film sünd mit moderne Musik ünnerleggt, as to’n Bispeel de bekannte Ingangsszeen, as de Tjosten-Tokiekers to dat Leed We Will Rock You vun Queen mitklatschen doot. An moderne Anpselen is ok dat Nike-Firmenteken op William sien ne’e Rüstung. Ok de Spraak is teemlich modern holen. Man, dat gifft noch vele annere Saken.
De Dreiharbeiten sünd in Prag maakt worrn. För een Szeen in London weer eegens en middelöllerliche Version vun’t London Eye maakt, de in’n Film to sehn weer. De Geschicht speelt för den Achtergrund vun en Tjosten-Liga mit Rang- un Punktsystem, wobi sik de Dreihbookschrievers an de bekannten Ligen vun’n Europääschen Football orienteert hebbt. In de Szeen na William sien eersten Sweertkamp maakt Geoffrey en Anspraak as Herold. Man npümms harr de rumäänschen Statisten vertellt, dat se dorna jubeln schülln. De Szeen is an sik en Outtake, weer aver in’n film binnen laten.
Bi de Proov vun den Afloop vun de Bewegen bi en Tjosten-Szeen hett Heath Ledger den Speelbaas mit’n Bessen en Vörtähn uthaut. Paul Bettany kreeg dorgegen wiel de Dreiharbeiten en Kehlkoppsweer, vunwegen dat he so luut börgen müss as Herold. Bi de eersten Szeen, in de twee Ridders in en Lanzengang sünd, fallt een drapen vun’t Peerd. De Szeen wiest en Unfall, de bi’t Dreihn vun en latere Szeen passeert is. De Stuntman vun Heath Ledger harr de Lanz vun sien Gegner an’n Kopp kregen un weer beswöögt vun’t Peerd stört. Dat de Lanzen ordig spleten deen, man ahn de Stuntlüüd in Gefahr to bringen, weern se ut Holt maakt, dat licht breken deit. Dat Holt weer binnen holl maakt un mit Linguine opfüllt, de nich kaakt weern.
Noordholt (Oortschop)
Noordholt is en Oortschop von de Gemeen Wuster Noordseeküst, Landkreis Cuxhoben, in Neddersassen mit 7.430 Inwahners.
Geografie
De Oortschop is an de Noordsee, de na Westen hen to liggt. An de Küst is Masch, na Oosten hen to liggt de Gemeen op de Geest.
De Oortschoppen un Gemenen ümto sünd de Gemeen Cuxhoben in’n Noorden, de Gemeen Wannen in’n Oosten, de Oortschop Langen op en lütt Enn in’n Süüdoosten, de Oortschoppen Millm un Cappel in’n Süden un de Oortschop Dorum op en kort Enn in’n Süüdwesten.
Historie
De Gemeen Noordholt hett sik an’n 1. Juli 1967 ut de Gemenen Noordholt, Dieksenn un Wusterheid billt. An’n 1. Januar 1970 is dor denn noch de Gemeen Wanhöden bikamen un mit de Gemeenreform in Neddersassen an’n 1. März 1974 de Gemeen Spiek, de sik an’n 1. Juli 1968 ut de Gemenen Cappel-Neefeld, Spiek un Spieker Neefeld billt harr. Ok de Öörd Hartingspecken un Scharnst sünd an’n 1. März 1974 von de Gemeen Millm an de Gemeen Noordholt wesselt.
To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de Gemeen Noordholt billt nu en polietsche Oortschop binnen de Gemeen Wuster Noordseeküst un hett en egen Oortsraad mit 15 Maten un en Oortsbörgermeester.
Gemeenraat
(Stand: Kommunalwahl vun’n 11. September 2011)
Wapen
Dat Wapen von de Oortschop un de fröhere Gemeen wiest baven vörn op roden Grund en sülvern Fuhr, baven achtern op blauen Grund en sülvern Propeller mt Flünk un ünnen dwars deelt baven vörn en gröön Kleverbladd op sülvern Grund un ünnen achtern en sülvern Kleverbladd op grönen Grund.
Samtgemeen Land Wusten
De Samtgemeen Land Wusten weer en Samtgemeen in’n Landkreis Cuxhoben, in de sik söven Gemenen för dat Afwickeln vun de Verwaltenssaken tohoopslaten harrn.
Geografie
De Samtgemeen weer an de Noordsee, de na Westen hen to leeg. Dat Rebeed is to’n groten Deel Masch, in de Gemeen Millm deelwies ok Geest, de bet to 21 m över NN hoog reckt.
De Samtgemeen Land Wusten hett in’n Noorden an de Gemeen Noordholt grenzt, in’n Oosten un Süden an de Gemeen Langen.
Historie
De Samtgemeen is an’n 1. März 1974 billt worrn. To’n 1. Januar 2015 hebbt sik de Gemenen in de Samtgemeen mit de Gemeen Noordholt tohoopslaten un denn de Gemeen Wuster Noordseeküst billt. De Samtgemeen sülvs is dorbi oplööst worrn.
Politik
To de Samtgemeen hebbt düsse söven Gemenen höört:
Millard County
Millard County is en Kreis (County) in’n US-Bundsstaat Utah. He hett 12.503 Inwahners (Stand Zensus 2010) op en Rebeet vun 17.068 km². De Sitt vun de Verwalten is in Fillmore.
Samtgemeen Land Wusten
Samtgemeenraat
De Samtgemeenraat vun de Gemeen bestünn toletzt blangen den Samtgemeenbörgermeester ut 24 wählte Raatsliddmaten. De letzte Kommunalwahl weer an’n 11. September 2011:
Millard County
Historie
De Kreis is an’n 4. Oktober 1851 grünnt worrn.
Samtgemeen Land Wusten
Samtgemeenbörgermeesters
De letzte Samtgemeenbörgermeester weer Wolfgang Neumann.
Millard County
Demografie
Vun de 12.405 Inwahners bi’n Zensus vun 2000 harrn 5.189 Minschen Arbeit. Dat Inkamen je Kopp vun de hele Inwahnertall weer 13.408 US-Dollar. 5.872 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.137 Minschen maakt. 12,95 % vun de Inwahners leven 2000 ünner de Inkamensgrenz to de Armoot.
Samtgemeen Land Wusten
Wapen
Dat Wapen wiest vörn op gollen Grund halv en swarten Aadler mit roden Snavel, Tung un Klau un achtern op grönen Grund en sülvern Wellenlien in’n Schildkopp un dor ünner söven gollen Kleverbläder.
Millard County
Demografie
Vun de Vöröllern her sünd 93,94 % vun de Minschen Witte, 0,10 % Swarte, 0,48 % stammt ut Asien un 0,20 % vun de Eilannen in’n Pazifik. 1,31 % sünd Nakamen vun Indianers. 2,76 % hebbt sik sülven to noch annere Gruppen torekent. 1,21 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 7,18 % vun de Lüüd ansehn.
Samtgemeen Land Wusten
Wapen
De Aadler is en Symbol för de Fresen, de in dat Land Wusten siedelt hebbt (Wusterfresen). De gröne Grundfarv von dat twete Feld steiht för de Masch, de Wellenlien för de Beken un Gravens. De Kleverbläder staht för de Bueree un de Tall söven för de söven Gemenen, de sik in de Samtgemeen tohoopslaten hebbt.
Partnerschoppen
De Samtgemeen hett an’n 5. Mai 2005 en Partnerschop mit Ploeren in Frankriek slaten.
Maurice Garin
thumb|Maurice Garin 1897 thumb|Bild mit Masseur un Söhn Maurice Garin (* 3. März 1871 in Arvier (Italien); † 19. Februar 1957 in Lens, Frankriek) weer en franzöössch Radrennfohrer.
Leven un Erfolge
De in Aostadaal (up dat Rebeet vun dat hüüdig Italien) boren lernt Schösteenfeger nehm in' Dezember 1901 de franzöössch Staatsbörgerschap an. In de Johren 1897 un 1898 hett he den Rad-Klassiker Paris-Roubaix wunnen, 1901 todem Paris-Brest-Paris. Een Johr later kunn he dat Rennen Bordeaux–Paris up sien Naam schrieven. 1903 gelung hüm dat, de eerste Utgaav vun de Tour de France to winnen.
„De lütt Schösteenfeger“, as man hüm wegen sien Berop nömmen deem, hett dorbi van profiteert, dat de führende Hippolyte Aucouturier disqualifizeert wurr, wiel de sück vun en Auto harr trecken laaten.